ΓΡΑΠΤΗ ΕΡΩΤΗΣΗ E-3197/01

υποβολή: Christos Folias (PPE-DE)και Konstantinos Hatzidakis (PPE-DE) προς την Επιτροπή

(20 Νοεμβρίου 2001)

Θέμα: Αντιμετώπιση των κακοτεχνιών από τις Ελληνικές Αρχές

Εκκρεμεί απάντηση της Ευρωπαϊκής Επιτροπής σε ερώτηση Ρ-2890/01(1) σχετικά με το ακριβές ποσοστό κακοτεχνιών στα δημόσια έργα στην Ελλάδα. Από προηγούμενη απάντηση της Επιτροπής (Ε-2783/99(2)) προκύπτει ότι: το 52 % των έργων πληρούν τις προδιαγραφές ή παρουσιάζουν δευτερεύουσες ελλείψεις που θα διορθωθούν από τους εργολάβους (1η κατηγορία έργων). Το 45 % των έργων παρουσιάζουν σημαντικές ελλείψεις που δεν έχουν επιπτώσεις στην ασφάλεια, αλλά θα επιφέρουν σημαντικές δαπάνες συντήρησης, οι οποίες θα αφαιρεθούν από τις πληρωμές των σχετικών εργολάβων (2η κατηγορία έργων). Το 3 % των έργων παρουσιάζουν πολύ σημαντικές ελλείψεις που δεν μπορούν να διορθωθούν. Τα εν λόγω έργα θα πρέπει να ανακατασκευασθούν εν μέρει ή πλήρως με δαπάνες των ιδίων των εργολάβων (3η κατηγορία έργων).

Στην ίδια απάντηση η Επιτροπή είχε επίσης γνωστοποιήσει ότι το ελληνικό Υπουργείο Εθνικής Οικονομίας, ως αρχή διαχείρισης του ΚΠΣ, διαβίβασε στις δημόσιεςπηρεσίες διαχείρισης των σχετικών έργων καθώς και στους προέδρους των αντίστοιχων επιτροπών παρακολούθησης, τις 1 122 μεμονωμένες εκθέσεις του ΕΣΠΕΛ (Ειδικός Σύμβουλος Ελέγχου Ποιότητας) που αναφέρονται σε ποιοτικές ελλείψεις, ζητώντας τους να δοθεί η προβλεπόμενη από το νόμο συνέχεια. Για 478 έργα πουπάγονται στις κατηγορίες 2 και 3 ανωτέρω, το ΥΠΕΘΟ διαβίβασε τους φακέλους στο σώμα ελεγκτών δημοσίων έργων. Για τα 30 έργα πουπάγονται στην κατηγορία 3 οι φάκελοι διαβιβάστηκαν αυτεπαγγέλτως στον εισαγγελέα. Τέλος η Επιτροπή δήλωσε ότι θα ζητήσει λεπτομερείς πληροφορίες σχετικά με την πραγματική κατάληξη των φακέλων, δηλαδή την επιβολή οικονομικών, διοικητικών ή άλλων κυρώσεων.

Επειδή η αντιμετώπιση του προβλήματος από τις ελληνικές αρχές είναι ζήτημα ιδιαίτερα σοβαρό, θα μπορούσε η Επιτροπή να μας απαντήσει:

1. Έλαβε η Επιτροπή γνώση της πραγματικής κατάληξης των φακέλων για τις κατηγορίες 2 και 3 ανωτέρω· Θα μπορούσε η Επιτροπή να μας γνωστοποιήσει σε ποια έργα και πότε επιβλήθηκαν οικονομικές, διοικητικές ή άλλες κυρώσεις· Είναι ικανοποιημένη από το χειρισμό του θέματος από τις Ελληνικές αρχές·

2. Έχουν διαβιβάσει οι Ελληνικές Αρχές καμιά ανακοίνωση βάσει του κανονισμού (ΕΚ) αριθ. 1681/94(3) της Επιτροπής της 11ης Ιουλίου 1994, στην Ευρωπαϊκή Υπηρεσία Καταπολέμησης της Απάτης για τις παρατυπίες και την ανάκτηση των αχρεωστήτως καταβληθέντων ποσών στα πλαίσια της χρηματοδότησης των διαρθρωτικών ταμείων καθώς και την οργάνωση ενός συστήματος πληροφόρησης στον τομέα αυτό· Εάν όχι, ποιες είναι οι συνέπειες και σε ποιες ενέργειες προτίθεται να προχωρήσει η Επιτροπή·

(1) βλέπε σελίδα 1.

(2) ΕΕ C 174 E της 19.6.2001, σελ. 2.

(3) ΕΕ L 178 της 12.7.1994, σελ. 43.

Κοινή συμπληρωματική απάντησητου κ. Barnier εξ ονόματος της Επιτροπήςστις γραπτές ερωτήσεις P-2890/01 και E-3197/01

(31 Ιανουαρίου 2002)

Η Επιτροπή ενημερώνει τα Αξιότιμα Μέλη του Κοινοβουλίου ότι δεν έχει λάβει ακόμη απάντηση στην επιστολή της της 29ης Ιανουαρίου 2001 προς τις ελληνικές αρχές, παρόλο ότι έστειλε καιπενθύμιση στις 2 Ιουλίου 2001, με την οποία ζητούσε ακριβείς πληροφορίες σχετικά με την εξέλιξη των φακέλων των κατηγοριών 2 και 3 καθώς και με τις πιθανές οικονομικές διοικητικές ή άλλες κυρώσεις.

Η Επιτροπή θα επαναδιατυπώσει το ίδιο αίτημα προς τις εν λόγω αρχές και θα προβεί σε κάθε περίπτωση σε εμπεριστατωμένο έλεγχο αυτών των φακέλων κατά τη διάρκεια της λήξης του Κοινοτικού Πλαισίου Στήριξης για την περίοδο προγραμματισμού 1994-1999.

Τα Αξιότιμα Μέλη του Κοινοβουλίου παραπέμπονται στην απάντηση που έδωσε η Επιτροπή στη γραπτή ερώτηση E-1894/01 του κ. Χατζηδάκη(1) όσον αφορά τις ανακοινώσεις των ελληνικών αρχών σύμφωνα με τον κανονισμό (ΕΚ) αριθ. 1681/94 της Επιτροπής της 11ης Ιουλίου 1994, που αφορά τις παρατυπίες και την ανάκτηση των αχρεωστήτως καταβληθέντων ποσών στα πλαίσια της χρηματοδότησης των διαρθρωτικών πολιτικών καθώς και την οργάνωση ενός συστήματος πληροφόρησης στον τομέα αυτό(2). Στο μεταξύ έχει σταλεί ένα μέρος των συμπληρωματικών πληροφοριών που ζητήθηκαν οι οποίες προβλέπονται από το άρθρο 5 του εν λόγω κανονισμού.

(1) ΕΕ C 134 E της 6.6.2002, σελ. 5.

(2) ΕΕ L 178 της 12.7.1994.